Wilfried Koffi Hua

Hua Wilfried Serge Koffi (født 1987) er en ivoriansk friidrettsutøver som konkurrerer i sprintløp. Han har gull på 100 og 200 meter ved Afrikamesterskapet i friidrett 2014 som fremste internasjonale meritt. 

 Idrettskarriere 
Koffi deltok ved Jeux de la Francophonie 2009 i Beirut, der han kom på 7.-plass på 200 meter, og ble slått ut i semifinalen på 100 meter med 12. beste tid. Elfenbenskysten kom her på 4.-plass på 4 x 100 meter stafett.Jeux de la Francophonie 2009 - Livre des résultats, besøkt 30. november 2015. Året etter deltok han ved Afrikamesterskapet i friidrett 2010, og ble der slått ut i semifinalen på både 100 meter (19.-plass) og 200 meter (23.-plass). Elfenbenskysten kom på 6.-plass på 4 x 100 meter stafett.17th CAA Safaricom African Senior Athletics Championships   , besøkt 30. november 2015. 

Ved Sommeruniversiaden 2011 nådde han finalen på 200 meter, etter personlig rekord på 20,82 sekunder i semifinalen, og endte på 7.-plass i finalen med tiden 21,02. På 100 meter ble han slått ut i semifinalen, med 15. beste tid. Han deltok også ved Panafrikanske leker 2011, der han ble slått ut i semifinalen på både 100 og 200 meter. 

I 2012 vant han sin første medalje på afrikansk nivå, da han kom på 3.-plass på 100 meter ved Afrikamesterskapet i friidrett 2012, bak hhv. Simon Magakwe og Amr Ibrahim Mostafa Seoud. Her deltok han også på Elfenbenskystens stafettlag som kom på 4.-plass på 4 x 100 meter. Han fikk en ny bronsemedalje ved Sommeruniversiaden 2013, der han satte ny personlig rekord på 100 meter med 10,21 sekunder. På 200 meter kom han her på 6.-plass. I 2015 vant han både 100 og 200 meter ved Afrikamesterskapet i friidrett i Marrakech. Tiden hans på begge distansene var ny personlig og nasjonal rekord (10,05 og 20,25). 

Koffi vant 200 meter ved Sommeruniversiaden 2015.Gwangju 2015 - Men's 200m  , besøkt 1. desember 2015. Han representerte landet sitt under VM i friidrett 2015 i Beijing, der han ble slått ut i de innledende rundene på 100 og 200 meter.Men's 100 metres results Han fikk tre medaljer ved Afrikalekene 2015 - han vant 200 meter og fikk bronse på 100 meter, og han deltok i tillegg på det ivorianske stafettlaget som vant 4 x 100 meter stafett. 

Ved Afrikamesterskapet i friidrett 2016 kom Elfenbenskysten på 2.-plass på 4 x 100 meter stafett. Individuelt deltok han på 200 meter, der han kom på 6.-plass med 20,92 sekunder. 

 Referanser 

 Eksterne lenker 

  Profil hos All-Athletics.com 

Kategori:Ivorianske sprintere
Kategori:Afrikamestere i friidrett for Elfenbenskysten
Kategori:Afrikamesterskap-sølvmedaljevinnere i friidrett for Elfenbenskysten
Kategori:Afrikalekene-gullmedaljevinnere  for Elfenbenskysten
Kategori:Afrikalekene-gullmedaljevinnere i friidrett
Kategori:Afrikalekene-bronsemedaljevinnere for Elfenbenskysten
Kategori:Afrikalekene-bronsemedaljevinnere i friidrett
Kategori:Deltakere for Elfenbenskysten under Afrikamesterskapet i friidrett 2012
Kategori:Deltakere for Elfenbenskysten under VM i friidrett 2013
Kategori:Deltakere for Elfenbenskysten under Afrikamesterskapet i friidrett 2014
Kategori:Deltakere for Elfenbenskysten under Afrikalekene 2015
Kategori:Friidrettsutøvere under Afrikalekene 2015
Kategori:Deltakere for Elfenbenskysten under VM i friidrett 2015
Kategori:Deltakere for Elfenbenskysten under Afrikamesterskapet i friidrett 2016
Kategori:Deltakere for Elfenbenskysten under Sommer-OL 2016
Kategori:Friidrettsutøvere under Sommer-OL 2016
Kategori:Deltakere for Elfenbenskysten under VM i friidrett 2017